สผ.แย้ม12ดีล จ้องซื้อแคนาดา กำไรเกิน3หมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ปตท.สผ. แย้มการซื้อกิจการจบทันปีนี้ 12 ดีล แย้มหนึ่งในนั้นเป็นแคนาดา รวมทั้งปีกำไรทะลุเป้าที่ตั้งไว้ 3 หมื่นล้าน
นายอนนต์ สิริแสงทักษิณ ประธานเจ้าหน้าที่บริหารและกรรมการผู้จัดการใหญ่ บริษัท ปตท.ผลิตและสำรวจปิโตรเลียม (PTTEP) เปิดเผยว่า การควบรวมกิจการคาดว่าจะสรุปได้ 12 ดีล ในปี 2553 และยอมรับว่าบริษัทได้เข้าไปดูกิจการในประเทศนอกจากภูมิภาคนี้ที่บริษัทให้ความสำคัญ อาทิ แคนาดา แต่บริษัทยังคงเน้นการลงทุนในภูมิภาคอาเซียน และออสเตรเลีย
สำหรับแนวโน้มกำไรสุทธิในปี 2553 จะสูงกว่าประมาณการที่ตั้งไว้ 3 หมื่นล้านบาท เพราะครึ่งปีแรกมีกำไรสุทธิแล้ว 2.1 หมื่นล้านบาท แต่บริษัทยังไม่มีการปรับประมาณการเพิ่มขึ้น แม้ว่าปริมาณการขายปิโตรเลียมจะสูงกว่าเป้าหมาย 2.54 แสนบาร์เรลต่อวัน ประกอบกับราคาขายทั้งน้ำมันและก๊าซธรรมชาติมีทิศทางสูงก็ตาม ส่วนรายได้รวมจะเพิ่มขึ้นตามปริมาณการขายเพิ่มขึ้น 34% จากปีก่อน 
นายอนนต์ กล่าวว่า ไตรมาส 3 คาดว่ารายได้จะใกล้เคียงกับไตรมาส 2 เนื่องจากปริมาณการขายอยู่ในระดับเดียวกันที่ 2.63 แสนบาร์เรลต่อวัน แม้ว่าราคาน้ำมันจะดีขึ้น แต่ราคาก๊าซปรับขึ้นช้ากว่า 
บล.ซิตี้กรุ๊ป แนะนำซื้อ PTTEP ปรับเพิ่มราคาเป้าหมาย จาก 175 บาท เป็น191 ล้านบาท หลังปรับเพิ่มประมาณการกำไรปีนี้และปีหน้าขึ้น 2.5% และ 21.6% ตามลำดับ จากยอดขายโตขึ้น ควบคุมต้นทุนและความคืบหน้าโครงการลงทุน
ล่าสุด หุ้นปิด 170 บาทบวก 1 บาท